Harshen Hausa na ɗaya daga cikin rukunin Harsunan Chadic, kuma a ƙungiyar Harsunan Chadic kan, wanda ke cikin iyalin harshen Afroasia. Harshen Hausa ɗaya ne daga cikin harsunan Nijeriya. Shi ne yare mafi girma a ƙasar Nijeriya. Masu magana da harshen Hausa a Nijeriya sun kai kashi hamsin da biyar (55%) na al'ummar ƙasar. Harshen hausa yana yaduwa ne ta hanyar ƴan-kasuwa. Ƴan kasuwar da suke tafiya daga ƙasar Hausa zuwa wasu ƙasashe da zummar kasuwanci, hakan ya ƙara daukaka harshen Hausa da Hausawa a fadin duniya. Idan aka ce Hausa ana nufin duk wani abu da yake da alaƙa da Hausawa ko ƙasashensu, da harshen su. Hausawa nada asali a Kasar Nijeriya da kasar Habasha wato (Ethiopia), wanda ya yaɗu a duk fadin duniya. Ana kiran masu amfani da harshen da suna Hausawa, ƙasar Hausa tana da tarihi mai yawa, tun kafin zuwan Turawa da Larabarawa kasar Hausa, Hausawa suna da sarakuna da sutturu da sana'oi masu tarin yawa.Misalan sarakuna sarkin musulmi,sarkin Kano,Sarkin Zazzau,Sarkin kKatsina,Sarkin Daura,Sarkin Gombe da sauran su.